b'\n_START_ARTICLE_\nBenedict Cumberbatch\n_START_SECTION_\nKarriere\n_START_PARAGRAPH_\nBenedict Cumberbatch spilte i flere kjente filmer f\xc3\xb8r han ble ber\xc3\xb8mt for Sherlock, som Starter for 10 (2006), Om forlatelse (2007) og The Other Boleyn Girl (2008), men da i noe mindre roller, f\xc3\xb8r han alts\xc3\xa5 fikk sitt store gjennombrudd som Sherlock Holmes i Sherlock. Serien har forel\xc3\xb8pig g\xc3\xa5tt i fire sesonger, siste i 2017, med \xc3\xa9n spesialepisode i 2016._NEWLINE_Det er ventet \xc3\xa5 komme ogs\xc3\xa5 en femte sesong av serien._NEWLINE_I 2011 spilte han i Steven Spielbergs storfilm War Horse og Tomas Alfredsons ensemblethriller Muldvarpen. Fra 2012 til 2014 hadde han stemmen til Necromancer og Smaug i Hobbiten-filmene. Cumberbatch spilte hovedskurken Khan i storfilmen Star Trek Into Darkness i 2013 f\xc3\xb8r han senere det samme \xc3\xa5ret var \xc3\xa5 se i dramathrilleren The Fifth Estate hvor han spilte Julian Assange. _NEWLINE_I 2014 spilte han hovedrollen som Alan Turing i The Imitation Game (2014), en rolle han f\xc3\xb8lgelig fikk sin f\xc3\xb8rste Oscar-nominasjon for i kategorien beste skuespiller i en hovedrolle._NEWLINE_I 2016 spilte han Dr. Stephen Strange i superheltfilmen Doctor Strange, som er en del av Marvel Cinematic Universe. Rollen gjentok han i en liten birolle i Thor: Ragnarok (2017) f\xc3\xb8r han hadde en st\xc3\xb8rre rolle i storfilmen Avengers: Infinity War i 2018.'